ILINK มือขึ้น! คว้า 2 โครงการใหม่มูลค่า 129 ลบ. ดันรายได้โตเข้าเป้า 5.5 พันลบ.
ILINK มือขึ้น! คว้า 2 โครงการใหม่มูลค่า 129 ลบ. ดันรายได้โตเข้าเป้า 5.5 พันลบ.
ILINK มือขึ้น! คว้า 2 โครงการใหม่มูลค่า 129 ลบ. ดันรายได้โตเข้าเป้า 5.5 พันลบ.
26 มิ.ย. 2562

นายสมบัติ อนันตรัมพร ประธานกรรมการ และกรรมการผู้จัดการใหญ่ กลุ่มบริษัทอินเตอร์ลิ้งค์ คอมมิวนิเคชั่น จำกัด (มหาชน) หรือ ILINK  เปิดเผยว่า หลังจากที่บริษัทฯ ได้เสนอเข้าร่วมประมูลในงานของการไฟฟ้าส่วนภูมิภาค (กฟภ.) บริษัทฯ ได้ชนะการประมูลในโครงการจัดซื้อ Sub sea join ระบบสายเคเบิ้ลใต้น้ำ (Submarine Cable) 115 KV วงเงินรวมกว่า 30 ล้านบาท
ขณะเดียวกันบริษัทฯ ยังชนะการประมูลโครงการติดตั้งระบบไฟเบอร์ออฟติก จากกรมการสื่อสารทหาร กองบัญชาการกองทัพไทย มูลค่ากว่า 99 ล้านบาท โดยสามารถส่งมอบงานและติดตั้งแล้วเสร็จได้ภายในปี 2562 สามารถทยอยรับรู้รายได้สูงกว่าเป้าหมายที่ตั้งไว้กว่า 5,485 ล้าน
นายสมบัติ คาดว่าภายหลังจากการจัดตั้งรัฐบาลใหม่แล้วเสร็จ ส่งผลให้การขับเคลื่อนเศรษฐกิจของประเทศไทยก้าวหน้า จะทำให้ธุรกิจจัดจำหน่ายสายสัญญาณซึ่งเป็นธุรกิจหลักของบริษัทฯเติบโตต่อไปด้วย
ทั้งนี้ในปี 2562 บริษัทตั้งเป้าหมายรายได้ไว้ที่ 5,485 ล้านบาท โดยประมาณการสัดส่วนรายได้จากธุรกิจจัดจำหน่ายสายสัญญาณ (DISTRIBUTION) ประมาณ 45%, ธุรกิจโทรคมนาคม (TELECOM) ประมาณ 37% และธุรกิจวิศวกรรมและโครงการพิเศษ (ENGINEERING) ประมาณ 18%